Oikaisukirjelmä Nro 1 alustavaan talousarvioesitykseen vuodelle 2004 - Nide 1 yleinen tulotaulukko - Nide 4 tulo- ja menotaulukko pääluokittain - Pääluokka III - Komissio /* SEK/2003/1058 lopull. */





OIKAISUKIRJELMÄ NRO 1 ALUSTAVAAN TALOUSARVIOESITYKSEEN VUODELLE 2004 - NIDE 1 YLEINEN TULOTAULUKKO - NIDE 4 TULO- JA MENOTAULUKKO PÄÄLUOKITTAIN - Pääluokka III - Komissio (komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 34 artiklan, [1] EYVL L 248, 16.9.2002, s. 1. ja esittää budjettivallan käyttäjälle vuotta 2004 koskevan alustavan talousarvioesityksen oikaisukirjelmän nro 1 jäljempänä esitettyjen perustelujen mukaisesti. *** SISÄLLYS PERUSTELUT 1. Johdanto 2. Otsake 4 - Ulkoiset toimet: Irakin kunnostamis- ja jälleenrakennusapu 3. Otsake 5 - Hallinto: vuodelta 2003 suoraan siirrettävät jaksottamattomat määrärahat 4. Otsake 6 - Varaukset: Laajentumisen vaikutus takauksiin 5. Otsakkeet 3 ja 4: komission institutionaalisista oikeuksista johtuvat tehtävät 6. Tutkimuksen ja kehityksen henkilöstötaulukon mukauttaminen - epäsuorat toimet 7. Euroopan investointirahaston pääomakorotusta koskevan yhteisön osuuden tarkistaminen YHTEENVETOTAULUKKO RAHOITUSNÄKYMIEN OTSAKKEITTAIN YLEINEN TULOTAULUKKO Yleinen tulotaulukko toimitetaan erikseen myöhemmin TULO- JA MENOTAULUKKO PÄÄLUOKITTAIN NIDE 4 - Kirja I MENOT NIDE 4 - kirja II TULOT HENKILÖSTÖTAULUKKO LIITTEET Talousarvion II osa - yleisestä talousarviosta taatut lainat PERUSTELUT 1. JOHDANTO Vuotta 2004 koskevan alustavan talousarvioesityksen oikaisukirjelmä nro 1 käsittää kuusi tekijää: - rahoitusnäkymien otsakkeen 4 mukaisen uuden momentin perustaminen ja lisämäärärahojen myöntäminen Irakin kunnostamiseen ja jälleenrakentamiseen tarkoitettuun tukeen, - rahoitusnäkymien otsakkeen 5 osastoon 26 (hallinto) kuuluvan uuden momentin perustaminen. Tämän momentin tarkoituksena on helpottaa vuonna 2003 sovittujen ja suoraan (ilman eri toimenpiteitä) vuodelle 2004 siirrettyjen jaksottamattomien määrärahojen täytäntöönpanoa vuonna 2004. - budjettikohdan 01 04 01 10 momenttien (rahoitusnäkymien otsakkeen 6 mukaiset menot) ja momentin 831 (tulot) mukauttaminen yhteisön Euroopan investointipankille myöntämien lainatakuiden osalta siten, että niissä otetaan huomioon unionin jäseniksi vuonna 2004 liittyvien Keski- ja Itä-Euroopan maiden aseman muuttuminen, - komission institutionaalisista oikeuksista johtuvia tehtäviä koskevien budjettikohtien selvitysosien täydentäminen tai mukauttaminen siltä osin kuin ATE 2004:n selvitysosista puuttuu asianmukainen viittaus, - komission henkilöstötaulukon sekä "tutkimus ja teknologinen kehittäminen - epäsuorat toimet" taulukon mukauttaminen uuden varainhoitoasetuksen 47 artiklan mukaisesti. - rahoitusnäkymien otsakkeen 3 mukaista Euroopan investointirahaston pääomakorotusta koskevan yhteisön osuuden tarkistaminen, mikä aiheuttaa ATE 2004:ssä tähän budjettikohtaan pyydettyjen määrärahojen peruuttamisen. Ensimmäinen tekijä perustuu komission tiedonantoon "The European Union and Iraq: Approach to the Madrid Ministerial Conference, 24 October 2003", jossa käsitellään EU:n osallistumista Irakin jälleenrakentamiseen. Komissio muuttaa ATE 2004:ää siten, että Irakin kunnostamista ja jälleenrakentamista koskeviin toimiin tarkoitettuun uuteen budjettikohtaan sisällytetään 160 miljoonaa euroa maksusitoumusmäärärahoina ja 128 miljoonaa euroa maksumäärärahoina. Tämä määrä on osa vuosina 2003-2004 toteutettavasta yhteisön 200 miljoonan euron toimenpidepaketista, josta 40 miljoonaa euroa pannaan täytäntöön vuonna 2003 ja 160 miljoonaa euroa vuonna 2004. Toinen tekijä liittyy ATE 2004:n toimintoperusteiseen rakenteeseen ja sen seurauksiin vuodelta 2003 siirrettyjen määrärahojen täytäntöönpanon kannalta: useat hallintomäärärahoja sisältävät budjettikohdat ovat ATE 2004:ssä yhteisiä talousarvion eri osastojen välillä, mutta nykyisen nimikkeistön mukaisesti vuonna 2003 kirjattujen maksusitoumusmäärärahojen yhteinen käyttö olisi teknisesti erittäin monimutkaista. Tämän vuoksi ehdotetaan, että luodaan tilapäinen, ainoastaan vuonna 2004 voimassa oleva budjettikohta näitä siirtoja vastaanottavaksi rakenteeksi. Rahoitusnäkymien otsakkeen 6 mukainen kolmas tekijä liittyy laajentumiseen ja unionin jäseniksi liittyvien maiden aseman muuttumiseen EIP:n lainojen osalta. Komission EIP:lle myöntämä takuu on katettava liittymisen jälkeenkin, vaikka budjettikohdan otsakkeessa viitataankin ainoastaan yhteisön ulkopuolisiin maihin. Otsakkeita ehdotetaan muutettavaksi vastaavasti. Neljäs tekijä johtuu siitä, että useita rahoitusnäkymien otsakkeiden 3 ja 4 budjettikohtia pannaan täytäntöön ilman oikeusperustaa varainhoitoasetuksen 49 artiklan 2 kohtaa soveltaen (komission institutionaalisista oikeuksista johtuvat tehtävät). Nämä budjettikohdat on esitetty tällä nimikkeellä ATE 2004:n liitteenä olevan valmisteluasiakirjan IV osassa, mutta niiden selvitysosasta puuttuu asianmukainen viittaus varainhoitoasetukseen. Näiden budjettikohtien täytäntöönpanoon liittyvän epävarmuuden välttämiseksi ehdotetaan, että selvitysosia mukautetaan vastaavasti. Viides tekijä on seurausta uuden varainhoitoasetuksen 47 artiklan soveltamisesta. Kyseisen kohdan perusteella toimielimet voivat tietyissä rajoissa muuttaa henkilöstötaulukkojaan. Komissio on ehdottanut "tutkimuksen ja teknologisen kehittämisen - epäsuorat toimet" vuotta 2003 koskevan henkilöstötaulukon muuttamista. Koska muutoksen vaikutus on pysyvä, ATE 2004:n taulukkoa muutetaan vastaavasti, jotta voidaan varmistaa sen yhtenäisyys vuoden 2003 henkilöstötaulukon kanssa. 2. OTSAKE 4 - ULKOISET TOIMET: IRAKIN KUNNOSTAMIS- JA JÄLLEENRAKENNUSAPU Thessalonikissa pidetty EU:n huippukokous pyysi komissiota antamaan ehdotuksia EU:n osallistumisesta monikansalliseen toimintaan Irakin siirtymäkauden tukemiseksi. Vastauksena tähän pyyntöön komissio on hyväksynyt tiedonannon yhteisestä lähestymistavasta, jonka puitteissa Euroopan unioni osallistuu Madridin ministerikokoukseen ja jossa määritellään jälleenrakentamista varten myönnetty yhteisön tuki vuoden 2004 loppuun asti. Tiedonannossa esitetään, että Euroopan unionin ja sen jäsenvaltioiden osallistuminen Irakin jälleenrakentamiseen edellyttää kolmen laajan ehdon täyttymistä. Näitä ovat Irakin turvallisuustilanteen parantuminen, selkeä sitoutuminen täysivaltaisen Irakin hallituksen perustamiseen sekä avoimen ja toimivan monenvälisen yhteistyön luominen maan jälleenrakentamiseksi. Tiedonannossa todetaan, että Euroopan unionin toimien onnistumiseen vaikuttava tärkeä tekijä on myös Irakin naapurimaiden osallistuminen jälleenrakennusprosessiin. Yhteisön avun pääkohteiden osalta olisi vuonna 2004 jatkettava ECHO:n Irakissa käynnistämää työtä. Apua olisi annettava mm. seuraaviin tarkoituksiin: terveydenhuolto, vesi- ja viemärihuolto, koulutus, työllisyys, sosiaalinen turvaverkko, instituutioiden ja toimintaedellytysten kehittäminen erityisesti makrotalouden hallinnon alalla kauppapolitiikka mukaan luettuna, kansalaisyhteiskunnan vahvistaminen sekä ihmisoikeuksien ja demokratian suojeleminen ja edistäminen. Yhteisön tuen osalta komissio on tehnyt realistisen arvion rahoitusnäkymien otsakkeessa 4 käytettävissä olevista varoista. Komissio esittää arvion perusteella, että yhteisön osuus Euroopan myöntämästä tuesta olisi 200 miljoonaa euroa vuosina 2003-2004. Tästä 40 miljoonaa euroa otettaisiin käyttöön vuonna 2003 ja 160 miljoonaa euroa vuonna 2004. Tämä täydentää 100 miljoonan euron tukea, jonka ECHO panee täytäntöön vuonna 2003. Koska kysymyksessä on huomattava sitoumus, komissio ehdottaa, että Irakin jälleenrakentamisen rahoittamista varten perustetaan uusi budjettikohta. Tämä mahdollistaa budjettivallan käyttäjän, erityisesti Euroopan parlamentin, ilmaiseman avoimuuteen perustuvan toimintalinjan noudattamisen silloin, kun yhteisö osallistuu jälleenrakentamistoimien rahoittamiseen (mm. Afganistanissa, Kosovossa ja Itä-Timorissa). Ehdotetaan, että nimikkeistö ja otsake olisivat seuraavat: 19 08 07 "Irakin kunnostamis- ja jälleenrakennusapu" (B7-433 perinteisen budjettinimikkeistön mukaisesti) Koska ATE 2004:ään ei ole sisällytetty asianomaisia määrärahoja, komissio esittää, että tätä tarkoitusta varten perustetulle uudelle momentille 19 08 07 otetaan 160 miljoonaa euroa maksusitoumusmäärärahoja, jotka rahoitetaan ottamalla käyttöön ATE:n otsakkeessa 4 käytettävissä oleva 86 miljoonan euron marginaali sekä joustovälineen varoja siten, että ne ylittävät otsakkeen 4 enimmäismäärän enintään 74 miljoonalla eurolla. Tarvittavien maksumäärärahojen määräksi arvioidaan 128 miljoonaa euroa, joka vastaa 80 prosenttia vuonna 2004 sidottavien määrärahojen määrästä. 3. OTSAKE 5 - HALLINTO: VUODELTA 2003 SUORAAN SIIRRETTÄVÄT JAKSOTTAMATTOMAT MÄÄRÄRAHAT Varainhoitoasetuksen 9 artiklan 4 kohdan mukaan "jaksottamattomat määrärahat, jotka vastaavat ennen varainhoitovuoden tilinpäätöstä asianmukaisesti tehtyjä maksusitoumuksia, siirretään ilman eri toimenpiteitä vain seuraavalle varainhoitovuodelle". ATE 2004:n pääluokan III "Komissio" nimikkeistössä useimmat hallintomäärärahoja koskevat budjettikohdat on jaettu toimintalohkoittain ("XX" budjettikohdat). Vuoden 2003 talousarvion asianomaisten budjettikohtien menomäärärahojen siirtäminen suoraan on teknisesti erittäin monimutkaista (ja edellyttää mm. sitä, että entisen nimikkeistön mukaisesti vuonna 2003 kirjatut maksusitoumukset on jaoteltava vuoden 2004 talousarvion eri politiikan alojen välillä). Lisäksi eräät budjettikohdat, joihin sisältyi jaksottamattomia määrärahoja aikaisemmassa talousarvion A osassa, muuttuvat toimintoperusteisen budjetoinnin nimikkeistön mukaisiksi jaksotettuja määrärahoja sisältäviksi budjettikohdiksi vuonna 2004. Myös tämä on tekninen ongelma suoraan tehtävien siirtojen seurannan kannalta (maksusitoumus määritetään sen perustamishetkellä viittaamalla vastaavaan budjettikohtaan, ja sen arvo säilyy kirjanpidossa samana, kunnes kaikki maksusitoumukseen liittyvät suoritukset on maksettu). Näiden ongelmien ratkaisemiseksi komissio esittää tässä oikaisukirjelmässä, että otsakkeen 5 mukaiseen toimintalohkoon 26 (Hallinto) luodaan budjettikohta 26 01 49 (suoraan siirrettävät vuoden 2003 hallintomäärärahat), johon otetaan kyseisistä budjettikohdista vuodelle 2004 suoraan siirrettävät vuoden 2003 hallintomäärärahat. Budjettikohtaan merkitään viiva (-), koska siihen ei oteta määrärahoja vuonna 2004. Kyseessä on rakenne, jota käytetään vuodelta 2003 suoraan siirrettävien määrärahojen täytäntöönpanoon. Momentti kattaa kaikki vuoden 2003 maksusitoumusmäärärahat, jotka on siirretty niistä hallintomäärärahojen budjettikohdista, jotka on jaoteltu toimintalohkoittain vuonna 2004 tai joiden määrärahoista on tullut jaksotettuja määrärahoja. Momentti jaotellaan kuitenkin sisäisesti, jotta määrärahojen täytäntöönpanoa on mahdollista seurata entisten budjettikohtien nimikkeistön perusteella. Koska vuodelta 2003 siirretyt määrärahat peruuntuvat automaattisesti ellei maksuja ole suoritettu vuoden 2004 loppuun mennessä, tämä budjettikohta on ainoastaan vuoden 2004 talousarviossa. Muiden kuin edellä mainittujen budjettikohtien osalta vuodelta 2003 mahdollisesti suoraan siirrettävät hallintomäärärahat siirretään vastaavaan, vuoden 2004 nimikkeistössä tätä tarkoitusta varten olevaan budjettikohtaan. 4. OTSAKE 6 - VARAUKSET: LAAJENTUMISEN VAIKUTUS TAKAUKSIIN EU on myöntänyt takauksen lainoille, jotka EIP on myöntänyt 1. toukokuuta 2004 unionin jäseniksi liittyville Keski- ja Itä-Euroopan maille. Tällä hetkellä nämä takaukset sisältyvät budjettikohtaan 01 04 01 10 - "Euroopan yhteisön takaus Euroopan investointipankin myöntämille lainoille yhteisön ulkopuolisissa Keski- ja Itä-Euroopan sekä Länsi-Balkanin maissa". Euroopan unionin EIP:lle myöntämä takaus pysyy voimassa ja se on katettava asianmukaisen budjettikohdan rakenteen avulla. Tämän vuoksi ehdotetaan, että budjettikohdan nimikkeestä poistetaan sanat "yhteisön ulkopuolisissa", jotta kohta kattaisi takauksen liittymisen jälkeenkin. Muutos merkitsee myös sitä, että tulotaulukon luvun 83 nimikettä on muutettava. Sen sijaan numerotietoja, budjettikohtien selvitysosia ja oikeusperustaa ei tarvitse muuttaa. 5. OTSAKKEET 3 JA 4: KOMISSION INSTITUTIONAALISISTA OIKEUKSISTA JOHTUVAT TEHTÄVÄT Varainhoitoasetuksen 49 artiklan 2 kohdan c alakohdassa säädetään mahdollisuudesta toteuttaa ilman perussäädöstä toimia, "joita komissio toteuttaa niiden tehtävien perusteella, jotka johtuvat sen [muista] institutionaalisista oikeuksista". Komissio on esittänyt tämän mahdollisuuden mukaisesti täytäntöönpantavat budjettikohdat ja määrärahat ATE 2004:n liitteenä budjettivallan käyttäjälle toimitetun valmisteluasiakirjan IV osassa (s. 131-133). Asianomaisten budjettikohtien selvitysosiin ei ollut kuitenkaan järjestelmällisesti sisällytetty asianmukaisia viittauksia varainhoitoasetukseen tai johonkin muuhun budjettikohtaan, jonka selvitysosaan sisältyy viittaus varainhoitoasetukseen. Näiden budjettikohtien määrärahojen täytäntöönpanoon liittyvän epävarmuuden välttämiseksi ehdotetaan, että kyseisiä selvitysosia täydennetään vastaavasti. Täydennys koskee seuraavia budjettikohtia: 07 01 04 01 - Lainsäädäntö, tiedotus ja muut ympäristöä koskeviin yhteisön toimintaohjelmiin perustuvat yleiset toimet - Hallintomenot 07 02 01 - Osallistuminen kansainvälisiin toimiin ympäristöalalla 14 01 04 01 - Sisämarkkinoiden toteuttaminen ja kehittäminen - Hallintomenot 21 01 04 04 - Yhteisön avun tuloksien arviointi ja seuranta- ja tarkastustoimet - Hallintomenot 21 01 04 07 - Kehitysyhteistyötä koskevan valitustoiminnan koordinointi ja edistäminen - Hallintomenot. Lisäksi ehdotetaan, että sama selvitysosan viittaus lisätään momenttiin 02 04 01 (Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla), joka ei sisälly valmisteluasiakirjan IV osassa esitettyyn luetteloon, mutta vastaa budjettikohtaa 12 02 01, sillä molemmat juontuvat samasta budjettikohdasta (aikaisemmin B5-3000), jonka täytäntöönpano perustui "komission institutionaalisista oikeuksista johtuviin tehtäviin". 6. TUTKIMUKSEN JA KEHITYKSEN HENKILÖSTÖTAULUKON MUKAUTTAMINEN - EPÄSUORAT TOIMET Komissio aikoo muuntaa 70 tieteellistä ja teknistä virkaa (50 A-ura-alueen virkaa ja 20 B-ura-alueen virkaa) 70 hallinnolliseksi viraksi epäsuoran tutkimustoiminnan vuoden 2003 henkilöstötaulukon puitteissa Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 47 artiklan mukaisesti. Kyseisen artiklan nojalla toimielimet voivat tietyin ehdoin ja tietyissä rajoissa muuttaa henkilöstötaulukkojaan edellyttäen, että budjettivallan käyttäjälle ilmoitetaan asiasta kolme viikkoa etukäteen. Koska ehdotetuissa uusissa henkilöstösäännöissä poistetaan jako "tieteellisiin" ja "hallinnollisiin" virkoihin, toimella ennakoidaan epäsuoran tutkimustoiminnan henkilöstötaulukon uutta rakennetta. Koska ura-alueiden ja palkkaluokkien rakenne ei muutu, tämä mukautus täyttää varainhoitoasetuksen 47 artiklassa säädetyt edellytykset (palkkaluokkien A1, A2 ja A3 virkoja ei muuteta, mukautus ei vaikuta henkilöstömäärärahojen määrään, henkilöstötaulukkoon sisältyvien virkojen kokonaismäärä säilyy samana ja virkojen mukauttaminen koskee alle 10:tä prosenttia henkilöstötaulukkoon sisältyvien virkojen kokonaismäärästä). Taulukossa 1 vertaillaan uutta henkilöstötaulukkoa ATE:ssa pyydettyyn henkilöstötaulukkoon. Taulukko 1 >TAULUKON PAIKKA> Tällä muutoksella, josta on ilmoitettu budjettivallan käyttäjälle vuoden 2003 osalta, on pysyviä vaikutuksia. Jotta voitaisiin varmistaa yhtenäisyys vuoden 2003 henkilöstötaulukon kanssa, budjettivallan käyttäjää pyydetään vahvistamaan nämä muutokset vuoden 2004 henkilöstötaulukossa. 7. EUROOPAN INVESTOINTIRAHASTON PÄÄOMAKOROTUSTA KOSKEVAN YHTEISÖN OSUUDEN TARKISTAMINEN Euroopan investointirahaston (EIR) vuosia 2003-2005 koskevassa toimintasuunnitelmassa (jota rahaston hallintoneuvosto käsitteli joulukuussa 2002) todettiin, että EIR:n omat varat olisi käytetty loppuun ennen vuoden 2005 puoltaväliä. Tämän vuoksi EIR:n johto ehdotti, että pääomaa korotettaisiin vuoden 2004 lopulla. Yhteisön rahoitusosuuden pääomakorotuksesta odotettiin olevan 100 miljoonaa euroa, joka maksettaisiin neljän vuoden aikana. Tämän vuoksi komissio ehdotti, että vuoden 2004 alustavaan talousarvioesitykseen (ATE) otetaan 25 miljoonan euron budjettivaraus EIR:n pääomakorotukseen liittyvää mahdollista yhteisön osuutta varten. Hallintoneuvoston kokouksessa heinäkuussa 2003 esitettyjen toimintasuunnitelman ennusteiden perusteella kävi selväksi, että hallintoneuvoston ei ole mahdollista päästä yhteisymmärrykseen EIR:n pääomakorotuksesta siten, että se tulisi voimaan vuoden 2004 lopusta. Hallintoneuvoston 15. syyskuuta 2003 hyväksymän heinäkuun kokouksen pöytäkirjan mukaan ainoa asiakirjaan sisältyvistä ehdotuksista, jonka käsittelyssä olisi toistaiseksi edettävä, on riskipääomavaltuutuksen korotus. Muita kysymyksiä olisi tarkasteltava uudelleen jatkossa käytävien keskustelujen perusteella. Tämän vuoksi vuoden 2004 talousarvioon otettu varaus on tarpeeton. Ehdotetaan, että ATE 2004:ssä budjettikohtaa 01 04 09 01 (Euroopan investointirahasto - Merkitystä pääomasta maksettujen osien käyttöönasettaminen) varten varaukseen (lukuun 31 02) pyydetty 25 miljoonan euron määräraha peruutetaan. YHTEENVETOTAULUKKO RAHOITUSNÄKYMIEN OTSAKKEITTAIN >TAULUKON PAIKKA> NIDE 4 - Kirja I PÄÄLUOKKA III - KOMISSIO MENOT OSASTO 01 TALOUS- JA RAHOITUSASIAT LUKU 01 04 - RAHOITUSTOIMINNOT JA -VÄLINEET MOMENTTI 01 04 01 - Lainanannon yhteydessä annetut Euroopan yhteisön takaukset Alamomentti 01 04 01 10 - Euroopan yhteisön takaus Euroopan investointipankin myöntämille lainoille yhteisön ulkopuolisissa Keski- ja Itä-Euroopan sekä Länsi-Balkanin maissa Muutetaan otsaketta seuraavasti: Alamomentti 01 04 01 10 - Euroopan yhteisön takaus Euroopan investointipankin myöntämille lainoille Keski- ja Itä-Euroopan sekä Länsi-Balkanin maissa MOMENTTI 01 04 09 - Euroopan investointirahasto Alamomentti 01 04 09 01 - Euroopan investointirahasto - Merkitystä pääomasta maksettujen osien käyttöönasettaminen >TAULUKON PAIKKA> OSASTO 02 YRITYSTOIMINTA LUKU 02 04 - SISÄMARKKINOIDEN PAREMPI HYÖDYNTÄMINEN MOMENTTI 02 04 01 - Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla Oikeusperusta: Lisätään seuraava kohta: Tehtävä, joka perustuu Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 49 artiklan 2 kohdassa säädettyyn komission instutionaaliseen toimivaltaan (EYVL L 248, 16.9.2002, s.1). OSASTO 07 YMPÄRISTÖ LUKU 07 01 - YMPÄRISTÖN TOIMINTALOHKON HALLINTOMENOT MOMENTTI 07 01 04 - Ympäristön toimintalohkoon kuuluvien toimenpiteiden tukimenot Alamomentti 07 01 04 01 - Lainsäädäntö, tiedotus ja muut ympäristöä koskeviin yhteisön toimintaohjelmiin perustuvat yleiset toimet - Hallintomenot Oikeusperusta: Kyseinen kohta muutetaan seuraavasti: Katso momentti 07 04 02. LUKU 07 02 - MAAILMANLAAJUISET YMPÄRISTÖASIAT MOMENTTI 07 02 01 - Osallistuminen kansainvälisiin toimiin ympäristöalalla Oikeusperusta: Lisätään seuraava kohta: Tehtävä, joka perustuu Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 49 artiklan 2 kohdassa säädettyyn komission instutionaaliseen toimivaltaan (EYVL L 248, 16.9.2002, s.1). OSASTO 14 VEROTUS JA TULLILIITTO LUKU 14 01 - VEROTUKSEN JA TULLILIITON TOIMINTALOHKON HALLINTOMENOT MOMENTTI 14 01 04 - Verotuksen ja tulliliiton toimintalohkoon kuuluvien toimenpiteiden tukimenot Alamomentti 14 01 04 01 - Sisämarkkinoiden toteuttaminen ja kehittäminen - Hallintomenot Lisätään seuraava kohta: Oikeusperusta: Tehtävä, joka perustuu Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 49 artiklan 2 kohdassa säädettyyn komission instutionaaliseen toimivaltaan (EYVL L 248, 16.9.2002, s.1). OSASTO 19 ULKOSUHTEET LUKU 19 08 - SUHTEET LÄHI-IDÄN JA ETELÄISEN VÄLIMEREN ALUEEN MAIHIN MOMENTTI 19 08 07 Irakin kunnostamis- ja jälleenrakennusapu Uusi momentti Numerotiedot (jaksotetut määrärahat) >TAULUKON PAIKKA> Määräraha on tarkoitettu kattamaan yhteisön toimet Irakin jälleenrakennusprosessin yhteydessä. Sitä voidaan täydentää muista luvuista ja momenteista sidotuilla menoilla. Näitä ovat erityisesti luku 23 02 (Humanitaarinen apu), luku 21 02 (Elintarvikeapu), luku 19 04 (Ihmisoikeudet ja demokratiakehitys) ja momentti 19 02 05 (Nopean toiminnan väline). Komissio valvoo yhteisön osuuteen tässä prosessissa liittyvien ehtojen noudattamista ja erityisesti Madridin konferenssissa sovitun tukikehyksen täysimääräistä täytäntöönpanoa. Komissio ilmoittaa budjettivallan käyttäjälle tekemistään havainnoista ja johtopäätöksistä. Oikeusperusta: Neuvoston asetus (ETY) N:o 443/92, annettu 25 päivänä helmikuuta 1992, rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa (EYVL L 52, 27.2.1992, s. 1). Neuvoston asetus (EY) N:o 2258/96, annettu 22 päivänä marraskuuta 1996, kehitysmaissa toteutettavista kunnostamis- ja jälleenrakennustoimista (EYVL L 306, 28.11.1996, s. 1). OSASTO 21 KEHITYSYHTEISTYÖ JA SUHTEET AKT-MAIHIN LUKU 21 01 - KEHITYSYHTEISTYÖN JA AKT-MAIDEN SUHTEIDEN TOIMINTALOHKON HALLINTOMENOT MOMENTTI 21 01 04 - Kehitysyhteistyön ja AKT-maiden suhteiden toimintalohkoon kuuluvien toimenpiteiden tukimenot Alamomentti 21 01 04 04 - Yhteisön avun tuloksien arviointi ja seuranta- ja tarkastustoimet - Hallintomenot Lisätään seuraavat kohdat: Oikeusperusta: Tehtävä, joka perustuu Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 49 artiklan 2 kohdassa säädettyyn komission instutionaaliseen toimivaltaan (EYVL L 248, 16.9.2002, s. 1). Alamomentti 21 01 04 07 - Kehitysyhteistyötä koskevan valistustoiminnan koordinointi ja edistäminen - Hallintomenot Huomautuksia: Viimeinen kohta muutetaan seuraavasti: Määräraha kattaa momentin 21 04 02 hallintoon liittyvät menot. OSASTO 26 HALLINTO LUKU 26 01 - KOMISSION HALLINNON TOIMINTALOHKON HALLINTOMENOT Momentti 26 01 49 - Suoraan siirrettävät vuoden 2003 hallintomäärärahat Uusi momentti >TAULUKON PAIKKA> Huomautukset Tähän momenttiin on tarkoitus ottaa varainhoitoasetuksen 9 artiklan 4 kohdan mukaisesti ne suoraan siirrettävät vuoden 2003 hallintomäärärahat, jotka vastaavat vuonna 2004 toimintalohkoittain jaoteltuja budjettikohtia tai jotka ovat aikaisemmin sisältyneet talousarvion A osan budjettikohtiin, joista on tullut jaksotettuja määrärahoja sisältäviä budjettikohtia. Koska vuodelta 2003 siirretyt määrärahat peruuntuvat automaattisesti ellei maksuja ole suoritettu vuoden 2004 loppuun mennessä, tämä budjettikohta on ainoastaan vuoden 2004 talousarviossa. OSASTO 31 VARAUKSET LUKU 31 02 - VARAUKSET RAHOITUSTUKEA VARTEN MOMENTTI 31 02 41 - Jaksotetut määrärahat Alamomentti 31 02 41 01 - Jaksotetut määrärahat (ei-pakolliset menot) >TAULUKON PAIKKA> Poistetaan seuraava kohta: >TAULUKON PAIKKA> NIDE 4 - kirja II TULOT OSASTO 08 LAINAT LUKU 83 - Tulot, jotka liittyvät Euroopan yhteisön takuuseen rahoituslaitosten myöntämille lainoille yhteisön ulkopuolisissa maissa Muutetaan otsaketta seuraavasti: LUKU 83 - Tulot, jotka liittyvät Euroopan yhteisön takuuseen rahoituslaitosten myöntämille lainoille yhteisön ulkopuolisissa maissa ja jäsenvaltioissa Momentti 831 - Euroopan yhteisön takaus Euroopan investointipankin myöntämille lainoille yhteisön ulkopuolisissa Keski- ja Itä-Euroopan sekä Länsi-Balkanin maissa Muutetaan otsaketta seuraavasti: Momentti 831 - Euroopan yhteisön takaus Euroopan investointipankin myöntämille lainoille Keski- ja Itä-Euroopan sekä Länsi-Balkanin maissa HENKILÖSTÖTAULUKKO Teknologinen tutkimus ja kehittäminen - Epäsuorat toimet >TAULUKON PAIKKA> LIITTEET Talousarvion II osa - yleisestä talousarviosta taatut lainat X. Euroopan yhteisön takaus Euroopan investointipankin myöntämille lainoille yhteisön ulkopuolisissa Keski- ja Itä-Euroopan sekä Länsi-Balkanin maissa Muutetaan otsaketta seuraavasti: X. Euroopan yhteisön takaus Euroopan investointipankin myöntämille lainoille Keski- ja Itä-Euroopan sekä Länsi-Balkanin maissa